b"\n_START_ARTICLE_\nChristian Cabrol\n_START_SECTION_\nBakgrunn\n_START_PARAGRAPH_\nChristian Cabrol stammet fra en bondefamilie. Impulsen til medisinstudiet fikk han fra sin bestefar, som var lege.\n_START_SECTION_\nLege, hjerte-lunge-spesialist\n_START_PARAGRAPH_\nChristian Cabrol ble doktor i medisin i 1954. Etter legeeksamen arbeidet Cabrol ved en rekke sykehus i Paris. Av stor betydning for hans utvikling henimot hjerte-lunge-kirurgi bidto fremfor alt Gaston Cordier og, under et utenlandsopphold i 1956 i Minneapolis, Clarence Walton Lillehei. Under USA-oppholdet knyttet han ogsp kontakt med Norman Shumway og Christiaan Barnard._NEWLINE_Cabrol ble professor i anatomi i 1964._NEWLINE_Han var sjef p\xc3\xa5 kirurgimottaket p\xc3\xa5 H\xc3\xb4pital de la Piti\xc3\xa9-Salp\xc3\xaatri\xc3\xa8re i Paris da han utf\xc3\xb8rte den f\xc3\xb8rste hjertetransplantasjonen i Europa den 27. april 1968. Pasienten var en 66 \xc3\xa5r gammel trailersj\xc3\xa5f\xc3\xb8r, Clovis Roblain, som d\xc3\xb8de 53 timer senere av lungeemboli._NEWLINE_Deretter var Cabrol Frankrikes fremste hjertekirurg. Han grunnla og var sjef p\xc3\xa5 hjertemottaket p\xc3\xa5 H\xc3\xb4pital de la Piti\xc3\xa9-Salp\xc3\xaatri\xc3\xa8re i Paris i perioden 1972\xe2\x80\x931990. I 1974 ble han professor i hjertekirurgi._NEWLINE_I 1982 utf\xc3\xb8rte han Frankrikes f\xc3\xb8rste hjerte-lungetransplantasjon og i 1986 landets f\xc3\xb8rste artifisielle hjertetransplantasjon._NEWLINE_Han skrev b\xc3\xb8ker om sine erfaringer som kirurg og var ordf\xc3\xb8rende i France Transplant, en organisasjon som fremmer organdonasjon.\n_START_SECTION_\nPolitiker\n_START_PARAGRAPH_\nChristian Cabrol hadde ogs\xc3\xa5 en karriere som politiker, f\xc3\xb8rst for Rassemblement pour la R\xc3\xa9publique og senere for Union pour un mouvement populaire. Han satt i Paris' kommunefullmektige 1989\xe2\x80\x932008 og i Europaparlamentet 1994\xe2\x80\x931999."